पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना के बढ़ते संक्रमण काे राेकने के लिए अब राेडवेज बसाें काे भी बंद कर दिया जाएगा। परिवहन विभाग के आयुक्त ने ये आदेश जारी कर दिए हैं जाे 10 मई सुबह 5 बजे से 24 मई सुबह 5 बजे तक प्रभावी रहेंगे। इस दाैरान राजस्थान राज्य पथ परिवहन निगम द्वारा संचालित सभी वाहनाें का संचालन बंद रहेगा। निगम की कार्यशालाएं व कार्यालय भी बंद रहेंगे। इन दिनाें के दाैरान निगम के सभी अधिकारी, मुख्य प्रबंधक व इकाई प्रभारियाें काे मुख्यालय पर ही रहने और साेशल मीडिया से एक-दूसरे जुड़े रहने के भी निर्देश दिए गए है।
आयुक्त ने अपने आदेश में सभी प्रबंधकाें काे निर्देशित किया है कि जाे वाहन रात्रि में संचालित हाे रहे है या फिर रात्रि विश्राम अन्य स्थानाें पर कर रहे है उन वाहनाें काे 10 मई की सुबह 5 बजे तक संबंधित आगार की कार्यशाला में पार्किंग करवाएं। इसके साथ ही सभी चालकाें व परिचालकाें काे भी मुख्यालय नहीं छाेड़ने काे कहा है, ताकि कलेक्टर या स्थानीय प्रशासन की मांग पर वाहन उपलब्ध कराने की जरूरत पड़े ताे वे तैयार रहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn